Elverumgata (Oslo)

Elverumgata er en gate på Kampen i bydel Gamle Oslo. Den kan betraktes som en fortsettelse av Hølandsgata nordøstover fra krysset med Ullensakergata. Etter Hedmarksgata er den gangvei med kjørebegrensninger før den ender opp i området mellom Kampen skole og Kampen barnehage.

Gaten fikk navn etter Elverum i 1891. Også en rekke andre gater i området har navn etter steder på Østlandet.

Nr. 14 er eneste gatenummer i bruk. På denne adressen lå tidligere Kampens friluftsbad, nedlagt i 1946.

Kilder

Eksterne lenker
 Oslo kommunes bydelsoversikt

Veier i Oslo
Veier på Kampen (Oslo)